Alles oor ons – Agri NW
Agri NW > Alles oor ons
Bankvas agter jou en jou boerdery
Vir 'n landbousektor om te floreer word organisasies benodig wat sy produsente met passie en toewyding diens. Agri NW is die onmisbare spreekbuis in diens van die landbouer wat beleidsvorming, wetgewing en regulasies monitor en beïnvloed en seker maak dit is in die sektor en sy lede se beste belang.
Waarom is 'n struktuur soos Agri NW nodig en watter waarde het so 'n struktuur?
Agri NW se einddoel is 'n stabiele landbou-omgewing wat optimale produksie handhaaf, selfs gedurende uitdagende omstandighede. Daarvoor versterk die organisasie sy produsente se hande om optimaal en kompeterend te kan produseer.
Die organisasie beskik oor 'n uitgebreide netwerkkapasiteit waardeur steunwerwing en skakeling plaasvind.
Agri NW is 'n onmisbare spreekbuis in diens van die landbouer en funksioneer deur onder andere met belanghebbende rolspelers te skakel. Sodoende word steun gewerf vir Agri SA se landboubeleidsstandpunte en beginsels
Leiding word deur middel van prosedures, riglyne en planne aan produsente verskaf. Dít is voortspruitend uit die werksaamhede van die spesialiteitskomitees om hedendaagse vraagstukke direk van toepassing op produsente op plaasvlak te kan hanteer soos byvoorbeeld:
Prosedure vir hanteer van aansoeke vir prospekteer- en mynboulisensies.
Hoe gaan 'n organisasie soos Agri NW te werk?
Gespreksvoering en beïnvloeding vind plaas met die Noordwes Premier, LUR'e, Departementshoofde en amptenare asook relevante komitees van die onderskeie regeringsdepartemente.
Interaksie vind plaas op 'n konstruktiewe maar kritiese en besliste wyse, gerig op probleemoplossing.
Die spesialiteitskomitees, wat 'n groot rol in beleidvorming, wetgewing en regulasies speel, bestaan uit kundige verteenwoordigers verkies deur landbouverenigings. Die komitees funksioneer op 'n provinsiale vlak onder die leiding van Agri NW.